DVD's/Flieks | Antonet se geselshoekie
• Noag se pa is nie doodgemaak toe hy 'n klein seuntjie was nie. Genesis 5:30 sê dat Lameg nog 590 jaar geleef het na Noag se geboorte.
• 'n Slangvel (blykbaar van die slang in die Tuin van Eden) word van Adam af oorgedrag na al die daaropvolgende geslagte. Noag "erf" dan ook hierdie slangvel wat magic kragte het, van sy pa.
• Noag het nie sy seun se meisie laat doodgaan nie. Sy seuns het reeds almal vrouens gehad wat ook saam op die ark was (Gen. 7:7).
• Gevalle engele ("rockmonsters" of "watchers") beskerm Noag en sy gesin. Dis nie Bybels nie.
• Vir Noag om te glo dat hulle (hy en sy gesin) bloot net daar is om die "onskuldige" diere te red van die vloed, klink vir my soos 'n New Age beginsel. Noag raak van sy trollie af wanneer Sem se vrou 'n tweeling kry omdat die mense-ras nie veronderstel is om voort te bestaan nie. In Genesis 6:18 sê God vir Noag dat Hy 'n verbond met hom oprig en in Genesis 9:1 seen Hy Noag en sy seuns en sê dat hulle moet vrugbaar wees en vermeerder.
Dink jy jou vrou se brein werk nie reg nie? Dink jy jou man is net geïnteresseerd in seks? Het jou huwelik dalk bietjie opwinding nodig? Mark Gungor vertel in hierdie DVD wat die verskille is tussen mans en vrouens se manier van dink en doen. Hy gee nie teoretiese voorskrifte nie, maar praktiese raad. Ek dink Mark Gungor moes eintlik 'n komediant geword het, maar toe besluit God om Mark se talente te gebruik om mense oor die huwelik te leer. Glo my, dis nie net die inligting wat jou huwelik sal help nie, maar die saam sit en lag sal al klaar wondere doen.
Hier is 'n kort uittreksel van een van die DVD's:
Hierdie is definitief vir pare wat al getroud is, maar is ook 'n uitstekende trou geskenk. Die stel bestaan uit 4 DVD's en kos omtrent R230 by CUM Boeke.